Serviciile secrete de la Kiev avertizează: "Partidul pro-rus" AUR ar putea lansa "provocări anti-ucrainene" coordonate de Rusia (presă)
Publicația ucraineană kyivpost.com relatează, citând surse din Direcția Principală de Informații ( HUR ) a Ministerului Apărării de la Kiev, că AUR, prezentat ca ”partid românesc pro-rus”, ar putea lansa în curând ”o serie de provocări informaționale anti-ucrainene” având ca scop să prezinte opresiunea la care ar fi supuși românii din Ucraina. O campanie similară ar urma să fie derulată de reprezentanții partidului bulgar „Renașterea” în regiunea Odesa, vizând satele locuite în principal de etnici bulgari, serviciile secrete ucrainene apreciind că sincronizarea acestor operațiuni speciale sugerează o posibilă coordonare de către Kremlin.